2014.4.30. Az Európai Unió Hivatalos Lapja L 128/45 A TANÁCS HATÁROZATA (2014. április 14.) az Európai Unió érdekében a hajók biztonságos és környezetkímélő újrafeldolgozásáról szóló 2009. évi hongkongi nemzetközi egyezmény tagállamok általi megerősítéséről vagy ahhoz való csatlakozásukról (2014/241/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 192. cikke (1) bekezdésére, összefüg- gésben 218. cikke (6) bekezdése a) pontjának v. alpontjával és 218. cikke (8) bekezdésének első albekezdésével, tekintettel az Európai Bizottság javaslatára, tekintettel az Európai Parlament egyetértésére, mivel: (1) — A hajók biztonságos és környezetkímélő újrafeldolgozásáról szóló 2009. évi hongkongi nemzetközi egyezményt (a továbbiakban: az egyezmény) 2009. május 15-én fogadták el a Nemzetközi Tengerészeti Szervezet (IMO) égisze alatt, a biztonságos és környezetkímélő hajó-újrafeldolgozásról szóló nemzetközi konferencia tanácskozásainak eredményeképpen. Az egyezmény tárgyát a hajók olyan módon való megtervezése, megépítése, üzemeltetése és előkészítése képezi, amely elősegíti a biztonságos és környezetkímélő újrafeldolgozást, anélkül azonban, hogy hátrányosan befolyásolná a hajók biztonságát és üzemeltetésének hatékonyságát. Az egyezmény rendelkezéseket tartalmaz továbbá a hajó-újrafeldolgozó létesítmények biztonságos és környezetkímélő módon való üzemelteté- sére, valamint a hajó-újrafeldolgozás szabályainak betartását biztosító megfelelő végrehajtási mechanizmus létre- hozására vonatkozóan. (2) — Az egyezmény hatálybalépésére huszonnégy hónappal azt az időpontot követően kerül sor, amikor az egyez- ményt legalább 15 olyan állam megerősítette, amelyek kereskedelmi flottái összesítve a világ kereskedelmi flottái bruttó űrtartalmának legalább 40 96-át képviselik, és amelyek évi maximális újrafeldolgozási volumene a mege- lőző 10 évre vonatkozóan összesítve ugyanezen államok kereskedelmi flottái bruttó űrtartalmának legalább 3 96-át teszi ki. (3) — A Tanács 2009. október 21-i következtetéseiben határozottan arra ösztönözte a tagállamokat, hogy kezeljék prio- ritásként az egyezmény megerősítését, és ezáltal könnyítsék meg annak mielőbbi hatálybalépését, valódi és haté- kony változásokat idézve elő. (44 — A 1257/2013/EU európai parlamenti és tanácsi rendelet (") célja többek között a hajók újrafeldolgozása által az emberi egészségre és a környezetre gyakorolt kedvezőtlen hatások minimalizálása és — a gyakorlatilag lehetséges mértékig — megszüntetése, továbbá az egyezmény megerősítésének megkönnyítése. A rendelet 5. cikkének (9) bekezdése, 7. cikkének (2) bekezdése, 10. cikkének (1) és (2) bekezdése, valamint 12. cikkének (1) és (3) bekez- dése az uniós jognak az egyezménnyel való összehangolásáról rendelkezik. A 32. cikk (4) bekezdése utal azon tagállamok helyzetére, amelyek lobogója alatt egyetlen hajó sem közlekedik, vagy amelyeknek lobogója alatt egyetlen hajó sincs nyilvántartásba véve, vagy pedig lezárták nemzeti hajólajstromukat. Ezek a tagállamok eltér- hetnek a rendelet bizonyos rendelkezéseitől mindaddig, amíg lobogójuk alatt nincs hajó nyilvántartásba véve. (5) — Az Unió csatlakozhat az egyezményhez, mivel annak részes felei kizárólag államok lehetnek. (6) — Célszerű ezért, hogy a Tanács felhatalmazza azokat a tagállamokat, amelyek lobogója alatt olyan hajók közle- kednek vagy olyan hajók vannak nyilvántartásba véve, amelyek az egyezmény hatálya alá tartoznak, hogy erősítsék meg azt, vagy csatlakozzanak ahhoz, ELFOGADTA EZT A HATÁROZATOT: 1. cikk A Tanács felhatalmazza a tagállamokat arra, hogy az Unió kizárólagos hatáskörébe tartozó részek tekintetében megerő- sítsék a hajók biztonságos és környezetkímélő újrafeldolgozásáról szóló, 2009. évi hongkongi nemzetközi egyezményt, vagy csatlakozzanak ahhoz. () Az Európai Parlament és a Tanács 2013. november 20-i 1257/2013/EU rendelete a hajók újrafeldolgozásáról, valamint az 1013/2006/EK rendelet és a 2009/16/EK irányelv módosításáról (HL L 330., 2013.12.10., 1. 0.).